CELEX: 52017PC0061
Language: sl
Date: 2017-02-07
Title: Predlog IZVEDBENI SKLEP SVETA o dovoljenju Republiki Estoniji, da uporabi posebno odstopanje od člena 287 Direktive Sveta 2006/112/ES o skupnem sistemu davka na dodano vrednost

EVROPSKA KOMISIJA
            Bruselj, 7.2.2017
            COM(2017) 61 final
            2017/0018(NLE)
            Predlog
            IZVEDBENI SKLEP SVETA
            o dovoljenju Republiki Estoniji, da uporabi posebno odstopanje od člena 287 Direktive Sveta 2006/112/ES o skupnem sistemu davka na dodano vrednost
            
               
         
         
            
               OBRAZLOŽITVENI MEMORANDUM
            
            
               V skladu s členom 395(1) Direktive 2006/112/ES
                  1
                z dne 28. novembra 2006 o skupnem sistemu davka na dodano vrednost (v nadaljnjem besedilu: direktiva o DDV) lahko Svet na predlog Komisije soglasno dovoli kateri koli državi članici, da uvede posebne ukrepe, ki odstopajo od Direktive, za poenostavitev postopka obračunavanja davka ali za preprečevanje nekaterih vrst davčnih utaj ali izogibanja davkom.
            
            
               V dopisu, ki ga je Komisija evidentirala 18. maja 2016, je Estonija zaprosila za dovoljenje, da od 1. januarja 2018 uporabi ukrep odstopanja od člena 287 direktive o DDV, ki bi ji omogočil, da davčne zavezance, katerih letni promet ne presega 40 000 EUR, oprosti obveznosti v zvezi z DDV.
            
            
               V skladu s členom 395(2) direktive o DDV je Komisija z dopisom z dne 4. oktobra 2016 o zahtevi Estonije obvestila druge države članice. Komisija je z dopisom z dne 5. oktobra 2016 Estonijo uradno obvestila, da ima vse informacije, potrebne za presojo zahtevka.
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               V skladu s poglavjem 1 naslova XII direktive o DDV lahko države članice uporabljajo posebne ureditve za mala podjetja, vključno z morebitno oprostitvijo davčnih zavezancev, ki ne dosegajo določene višine letnega prometa. Ta oprostitev pomeni, da davčnim zavezancem ni treba obračunavati DDV na dobavljeno blago, zato pa ne morejo odbiti vstopnega DDV.
            
            
               V skladu s členom 287(8) direktive o DDV lahko Estonija oprosti plačila DDV tiste davčne zavezance, katerih letni promet ne presega protivrednosti zneska v nacionalni valuti v vrednosti 16 000 EUR po menjalnem tečaju na dan njenega pristopa. Estonija je 1. januarja 2011 prevzela euro.
            
            
               Z dvigom praga za osebo, ki je identificirana za DDV, z vrednosti 16 000 EUR na 40 000 EUR se pričakuje, da se bo upravno breme za podjetja, ki so upravičena do te ureditve, in zlasti za mikropodjetja, zmanjšalo kot posledica ukrepa, saj jih bo oprostila številnih obveznosti v zvezi DDV, ki veljajo v splošni ureditvi glede DDV, kot je hramba dokumentacije o DDV ali predložitev obračunov DDV.
            
            
               Poleg tega se bo zmanjšala tudi delovna obremenitev davčnih organov.
            
            
               Po mnenju estonskih organov ukrep ne bo bistveno vplival na skupni znesek prihodkov iz DDV v fazi končne potrošnje.
            
            
               Osebe, katerih promet ne presega praga, bodo še vedno imele možnost, da se registrirajo za namene DDV.
            
            
               •Skladnost z veljavnimi predpisi s področja zadevne politike
            
            
               Podobna odstopanja so bila odobrena drugim državam članicam. Belgiji
                  2
                in Luksemburgu
                  3
                je bil odobren prag v vrednosti 25 000 EUR, Poljski
                  4
                prag v vrednosti 40 000 EUR, Litvi
                  5
                prag v vrednosti 45 000 EUR, Latviji
                  6
                in Sloveniji
                  7
                prag v vrednosti 50 000 EUR, Italiji
                  8
                in Romuniji
                  9
                pa prag v vrednosti 65 000 EUR.
            
            
               Odstopanja od direktive o DDV bi morala vedno biti časovno omejena, da se njihovi učinki lahko ocenijo. Poleg tega se določbe členov od 281 do 294 direktive o DDV glede posebne ureditve za mala podjetja trenutno pregledujejo. Kot je bilo napovedano v akcijskem načrtu za DDV
                  10
                in delovnem programu Komisije za leto 2017
                  11
               , bo predlog Komisije v obliki celovitega svežnja poenostavitev predstavljen do konca leta 2017.
            
            
               Zato se predlaga, da se dovoli dvig praga na vrednost 40 000 EUR s 1. januarjem 2018 do najmanj 31. decembra 2020 ali do začetka veljavnosti direktive o spremembi direktive o DDV glede posebne ureditve za mala podjetja. 
            
            
               •Skladnost z drugimi politikami Unije
            
            
               
                  Ukrep je v skladu s cilji Unije za mala podjetja, kakor so opredeljeni v sporočilu Komisije „Najprej pomisli na male“ – „Akt za mala podjetja“ za Evropo
                     12
                  , ki države članice poziva, naj upoštevajo posebnosti MSP pri oblikovanju zakonodaje in tako poenostavijo obstoječe regulativno okolje.
               
            
            
               2.PRAVNA PODLAGA, SUBSIDIARNOST IN SORAZMERNOST
            
         
         
            
               •Pravna podlaga
            
            
               
                  Člen 395 direktive o DDV.
               
            
            
               •Subsidiarnost (za neizključno pristojnost) 
            
            
               
                  Glede na določbo direktive o DDV, na kateri temelji predlog, se načelo subsidiarnosti ne uporablja.
               
            
            
               •Sorazmernost
            
            
               
                  Ta sklep se nanaša na dovoljenje, izdano državi članici na njeno zahtevo, in ne pomeni nobene obveznosti.
               
            
            
               Zaradi omejenega obsega odstopanja je posebni ukrep sorazmeren z želenim ciljem, tj. s poenostavitvijo za dodatno število malih davčnih zavezancev in za davčno upravo.
            
            
               •Izbira instrumenta
            
            
               Predlagani instrument: izvedbeni sklep Sveta.
            
            
               Druga sredstva ne bi bila ustrezna, saj lahko v skladu s členom 395 direktive o DDV samo Svet na predlog Komisije soglasno odobri odstopanje od skupnih predpisov o DDV. Izvedbeni sklep Sveta je zato najustreznejši instrument, saj se lahko naslovi na posamezno državo članico.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Posvetovanja z zainteresiranimi stranmi
            
            
               Ta predlog temelji na zahtevi Estonije in zadeva le to državo članico.
            
            
               •Zbiranje in uporaba strokovnih mnenj
            
            
               Strokovno mnenje ni bilo potrebno.
            
            
               •Ocena učinka
            
            
               Namen predloga za izvedbeni sklep Sveta je povišati trenutni prag oprostitve kot ukrep za poenostavitev, ki ukinja številne obveznosti DDV za podjetja, ki poslujejo z letnim prometom, ki ne presega 40 000 EUR. Sklep bo zato imel potencialno pozitiven učinek na zmanjšanje upravnega bremena za številne davčne zavezance in, posledično, za davčno upravo.
            
            
               Leta 2015 je bilo 15 119 oseb, identificiranih za namene DDV, z letnim prometom v razponu 16 001–40 000 EUR (kar predstavlja 19,4 % skupnega števila oseb, identificiranih za namene DDV), ki bodo dodatno postale upravičene do oprostitve plačila DDV na podlagi odstopanja. Po mnenju estonskih oblasti približno 3 000 davčnih zavezancev, ki so v tej skupini (3,8 % skupnega števila trenutnih davčnih zavezancev), v glavnem prodaja blago končnim potrošnikom. Kljub temu ukrep ne bo bistveno vplival na skupni znesek prihodkov iz DDV v fazi končne potrošnje. Ocenjuje se, da bi se letni dohodek države iz naslova DDV lahko zmanjšal za 6,6 milijona EUR, kar znaša 0,39 % skupnih prihodkov iz DDV.
            
            
               
                  Osebam, katerih obdavčljivi promet ne presega praga, se ne bo treba registrirati za namene DDV, zaradi česar se bo za njih upravno breme zaradi ukrepa zmanjšalo, saj jim ne bo treba hraniti dokumentacije o DDV ali predloži obračunov DDV. Poleg tega se bo zmanjšala tudi delovna obremenitev davčnih organov.
               
            
            
               4.PRORAČUNSKE POSLEDICE
            
         
         
            
               Predlog ne vpliva na proračun EU, ker bo Estonija izračunala nadomestilo v skladu s členom 6 Uredbe Sveta (EGS, Euratom) št. 1553/89
                  13
               .
            
            
               5.DRUGI ELEMENTI
            
            
               Predlog vključuje samoderogacijsko klavzulo.
            
            
               2017/0018 (NLE)
            
            
               Predlog
            
            
               IZVEDBENI SKLEP SVETA
            
            
               o dovoljenju Republiki Estoniji, da uporabi posebno odstopanje od člena 287 Direktive Sveta 2006/112/ES o skupnem sistemu davka na dodano vrednost
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, 
            
            
               ob upoštevanju Direktive Sveta 2006/112/ES z dne 28. novembra 2006 o skupnem sistemu davka na dodano vrednost
                  14
                in zlasti člena 395 Direktive,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)V dopisu, ki ga je Komisija evidentirala 18. maja 2016, je Estonija zaprosila za dovoljenje, da uporabi ukrep odstopanja od člena 287 Direktive 2006/112/ES, ki bi ji omogočil, da davčne zavezance, katerih letni promet ne presega 40 000 EUR, od 1. januarja 2018 oprosti obveznosti v zvezi z DDV.
            
            
               (2)V skladu s členom 395(2) Direktive 2006/112/ES je Komisija z dopisom z dne 4. oktobra 2016 druge države članice obvestila o prošnji Estonije. Komisija je z dopisom z dne 5. oktobra 2016 Estonijo uradno obvestila, da ima vse informacije, potrebne za presojo zahtevka.
            
            
               (3)V skladu s členom 287(8) Direktive 2006/112/ES lahko Estonija oprosti plačila DDV tiste davčne zavezance, katerih letni promet ne presega protivrednosti zneska v nacionalni valuti v vrednosti 16 000 EUR po menjalnem tečaju na dan njenega pristopa.
            
            
               (4)Zahtevano odstopanje je v skladu s cilji sporočila Komisije „Najprej pomisli na male“ – „Akt za mala podjetja“ za Evropo z dne 25. junija 2008
                  15
               .
            
            
               (5)Glede na to, da bo ukrep o odstopanju privedel do zmanjšanja obveznosti v zvezi z DDV za manjša podjetja, bi bilo treba Estoniji dovoliti, da ta ukrep uporablja za omejeno obdobje do 31. decembra 2020. Davčni zavezanci bi še vedno morali imeti možnost, da izberejo splošno ureditev glede DDV.
            
            
               (6)Določbe členov od 281 do 294 Direktive 2006/112/ES glede posebne ureditve za mala podjetja se pregledujejo, zato bi direktiva o spremembi določb direktive o DDV lahko začela veljati že pred navedenim datumom.
            
            
               (7)Na podlagi informacij, ki jih je predložila Estonija, bo imel višji prag zanemarljiv učinek na skupni znesek davčnih prihodkov, zbranih na ravni končne potrošnje.
            
            
               (8)Odstopanje ne vpliva na lastna sredstva Unije, pridobljena od davka na dodano vrednost –
            
         
         
            
               SPREJEL NASLEDNJI SKLEP: 
            
            
               Člen 1
            
            
               Z odstopanjem od točke 8 člena 287 Direktive 2006/112/ES se Republiki Estoniji dovoli oprostitev DDV za davčne zavezance, katerih letni promet ne presega 40 000 EUR.
            
            
               Člen 2
            
            
               Ta sklep začne učinkovati na dan uradne obvestitve.
            
            
            
               Ta sklep se uporablja od 1. januarja 2018 do 31. decembra 2020 ali do začetka veljavnosti direktive o spremembi določb členov od 281 do 294 Direktive 2006/112/ES glede posebne ureditve za mala podjetja, pri čemer se upošteva zgodnejši datum.
            
            
               Člen 3
            
            
               Ta sklep je naslovljen na Republiko Estonijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL 347, 11.12.2006, str.1.
               
               
                  
                     (2)
                  Izvedbeni sklep Sveta (EU) 2015/2348 z dne 10. decembra 2015 o spremembi Izvedbenega sklepa 2013/53/EU o dovoljenju Kraljevini Belgiji, da uvede poseben ukrep, ki odstopa od člena 285 Direktive 2006/112/ES o skupnem sistemu davka na dodano vrednost (UL L 330, 16.12.2015, str. 51).
               
               
                  
                     (3)
                  Izvedbeni sklep Sveta 2013/677/EU z dne 15. novembra 2013 o dovoljenju Luksemburgu, da uvede posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost (UL L 316, 27.11.2013, str. 33).
               
               
                  
                     (4)
                  Izvedbeni sklep Sveta (EU) 2016/2090 z dne 21. novembra 2016 o spremembi Odločbe 2009/790/ES o dovoljenju Republiki Poljski, da uporabi ukrep z odstopanjem od člena 287 Direktive 2006/112/ES o skupnem sistemu davka na dodano vrednost (UL L 324, 30.11.2016, str. 7). 
               
               
                  
                     (5)
                  Izvedbeni sklep Sveta 2014/795/EU z dne 7. novembra 2014 o podaljšanju uporabe Izvedbenega sklepa 2011/335/EU o dovoljenju Republiki Litvi za uporabo ukrepa, ki odstopa od člena 287 Direktive 2006/112/ES o skupnem sistemu davka na dodano vrednost (UL L 330, 15.11.2014, str. 44).
               
               
                  
                     (6)
                  Izvedbeni sklep Sveta 2014/796/EU z dne 7. novembra 2014 o dovoljenju Republiki Latviji za uporabo ukrepa, ki odstopa od člena 287 Direktive 2006/112/ES o skupnem sistemu davka na dodano vrednost (UL L 330, 15.11.2014, str. 46).
               
               
                  
                     (7)
                  Izvedbeni sklep Sveta 2015/2089/EU z dne 10. novembra 2015 o spremembi Izvedbenega sklepa 2013/54/EU o dovoljenju Republiki Sloveniji, da uvede poseben ukrep, ki odstopa od člena 287 Direktive 2006/112/ES o skupnem sistemu davka na dodano vrednost (UL L 302, 19.11.2015, str. 107).
               
               
                  
                     (8)
                  Izvedbeni sklep Sveta (EU) 2016/1988 z dne 8. novembra 2016 o dovoljenju Italijanski republiki, da še naprej uporablja posebni ukrep, ki odstopa od člena 285 Direktive 2006/112/ES o skupnem sistemu davka na dodano vrednost (UL L 306, 15.11.2016, str. 11).
               
               
                  
                     (9)
                  Izvedbeni sklep Sveta 2014/931/EU z dne 16. decembra 2014 o podaljšanju uporabe Izvedbenega sklepa 2012/181/EU o dovolitvi Romuniji, da uvede posebni ukrep, ki odstopa od člena 287 Direktive 2006/112/ES o skupnem sistemu davka na dodano vrednost (UL L 365, 19.12.2014, str. 145).
               
               
                  
                     (10)
                  Sporočilo Komisije Evropskemu parlamentu, Svetu in Evropskemu ekonomsko-socialnemu odboru o akcijskem načrtu za DDV, Vzpostavitev enotnega območja DDV v EU: čas za odločitev, COM(2016) 148 final, Bruselj, 7.4.2016.
               
               
                  
                     (11)
                  Delovni program Komisije za leto 2017 – Za Evropo, ki varuje, opolnomoča in ščiti, Strasbourg, 25.10.2016, COM(2016) 710 final.
               
               
                  
                     (12)
                  COM(2008) 394, 25.6.2008.
               
               
                  
                     (13)
                  UL L 155, 7.6.1989, str. 9–13.
               
               
                  
                     (14)
                  UL L 347, 11.12.2006, str. 1.
               
               
                  
                     (15)
                  Sporočilo Komisije Evropskemu parlamentu, Svetu, Evropskemu ekonomsko-socialnemu odboru in Odboru regij „Najprej pomisli na male“ – „Akt za mala podjetja“ za Evropo, COM(2008) 394 final, Bruselj, 25.6.2008.